དེ་ཡང་ཞིབ་ཏུ་བཤད་ན།སྤྲུལ་སྐུས་ཐོག་མར་སྤྱི་ལོ་༡༩༨༢ལོར་རང་དགོན་དུ་དཔའ་ཐུལ་སུམ་ཅུ་དང་ཚེས་བཅུའི་དངོས་གཞིའི་འཆམས་དང་དུས་མཆོད་སོགས་ཚུགས་སྐབས་དང་།རང་བྱུང་བཅུ་བདུན་པའི་ལྕགས་ཕོ་རྟའི་ལོར་རང་དགོན་དུ་བསྟན་པའི་རྩ་བ་དབྱར་གནས་གསར་འཛུགས་གནང་བ་སོགས་དགོན་པའི་རྟེན་དང་རྟེན་པའི་བསྐྱར་བཞེངས་ཀྱི་དུས་ཚོད་རེ་རེ་ལ་སྤྲུལ་སྐུ་ཁོང་ལ་ཡོད་པའི་དངོས་པོ་ཚང་མས་མཆོད་ཆས་དང་ཀ་འཕན་འཆམ་གོས་དང་ཞལ་འབག་སོགས་ཉོས་ནས་དགོན་པར་འཇོག་གནང་ཡིན་ཡོད་ལ།འདུ་ཁང་དང་འཆམ་ར།དུས་མཆོད་དང་རྒྱན་གོས་སོགས་དགོན་པའི་ཕྱི་ནང་གསང་གསུམ་གྱི་བསྐྱར་བཞེངས་དང་སླར་གསོའི་ལས་གཞི་གང་ལ་ཡང་སྤྲུལ་སྐུ་རིན་པོ་ཆེས་མཉམ་ཞུགས་མ་གནང་བ་དང་ཞལ་འདེབས་མ་ཕུལ་བ།ཐུག་འགན་མ་བཞེས་པ་ཞིག་ཕལ་ཆེར་མེད་པ་ལྟ་བུ་ཡིན།